L'Ajuntament dóna suport a la reivindicació veïnal sobre les platges d'Almardà, Malva-rosa i Corinto
16 de juliol 2018

![](/media/wlahud44/59-cuerpo-oposicion.jpg)  

L'últim Ple extraordinari dóna suport unànimement a la petició de l'Associació de Veïns de Platges Montiber-Almardà per executar una única actuació que pose en marxa totes les intervencions necessàries per garantir unes platges en condicions de manera sostenible al llarg del temps. 

  

Els veïns estan preparant per diumenge que ve 22 de juliol una cadena humana formada per residents i visitants. El lema d'este acte és: “Exigim platges accessibles al bany - Salvem la platja.” S'espera que esta acció reivindicativa puga cobrir els 4’5 quilòmetres de les platges de Corinto, Malva-rosa i Almardà. 

  

Es tracta d'una demanda consensuada entre els ciutadans, les associacions i l'Ajuntament, que volen instar el Govern Central perquè trobe una solució integral al front marítim del territori de Sagunt. Com a argument l'Ajuntament compta amb un estudi en el qual es remarca la necessitat de mesures alternatives per  l'estabilització del conjunt de l'àrea natural. 

  

![](/media/dmmcp2ql/59-maqueta.jpg)  

Segons l'estudi, una intervenció coordinada amb les platges de la Malva-rosa, Corinto i Almardà, permetria obtindre resultats conjunts molt més satisfactoris en l’àmbit turístic, ambiental econòmic i social. 

  

Per això, l'Ajuntament dóna suport als veïns i veïnes i a l'Associació de Veïns de Platges Montiber-Almardà en les seues reivindicacions oferint l'ajuda necessària per a poder realitzar-les. A més és necessari habilitar les platges per al bany de forma immediata retirant les pedres.​

​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-dona-suport-a-la-reivindicacio-veinal-sobre-les-platges-d-almarda-malva-rosa-i-corinto/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-dona-suport-a-la-reivindicacio-veinal-sobre-les-platges-d-almarda-malva-rosa-i-corinto/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-dona-suport-a-la-reivindicacio-veinal-sobre-les-platges-d-almarda-malva-rosa-i-corinto/ "Linked In")
*   [](mailto:?body=https://aytosagunto.es/va/actualitat/l-ajuntament-dona-suport-a-la-reivindicacio-veinal-sobre-les-platges-d-almarda-malva-rosa-i-corinto/)